Delta Goodrem

**Delta Goodrem** (s. 9. marraskuuta 1984 Sydney) on australialainen laulaja, lauluntekijä ja näyttelijä. Goodremin kappaleet ovat enimmäkseen popmusiikkia ja rauhallisia balladeja. Piano on tärkeässä osassa hänen musiikissaan. Goodremin tunnetuimpia kappaleita ovat ”Lost Without You”, ”Not Me, Not I”, ”Born to Try”, ”Out of the Blue” ja yhdessä Brian McFaddenin kanssa levytetty duetto ”Almost Here”.

## Ura
Goodrem aloitti pianonsoiton kahdeksanvuotiaana ja alkoi säveltää lauluja yhdeksänvuotiaana. 13-vuotiaana hän lähetti levy-yhtiölle demon lauluistaan. Vuonna 2001 häneltä ilmestyi single ”I Don't Care”, joka ei menestynyt. Hän sai kuitenkin osan Australiassa suositusta *[[Neighbours]]*-televisiosarjasta ja esiintyi siinä vakituisesti vuosina 2002–2003.

Goodremin esikoisalbumi *[[Innocent Eyes (Delta Goodremin albumi)|Innocent Eyes]]* ilmestyi vuonna 2003 ja menestyi hyvin etenkin Australiassa ja Britanniassa. Albumi on myynyt maailmanlaajuisesti 2,5 miljoonaa kappaletta. Viisi albumin singleä nousi Australiassa listaykkösiksi. Albumin tunnetuimpia kappaleita ovat ”Not Me, Not I”, ”Lost Without You” ja ”Born to Try”. *Innocent Eyes* -albumin musiikki on enimmäkseen kevyttä ja elämänmyönteistä.

Pian albumin ilmestymisen jälkeen Goodremillä todettiin Hodgkinin tauti, imusolmukesyöpä. Hän joutui jättämään työnsä tilapäisesti, mutta parantui syövästä. Vuonna 2004 häneltä ilmestyi albumi *[[Mistaken Identity]]*. Toinen albumi sisältää positiivisten laulujen ohella myös edellistä albumia synkempiä ja surullisempia teemoja muun muassa Goodremin sairauteen liittyen.

Vuonna 2006 Goodremiltä julkaistiin Japanissa albumi, joka sisälsi edellisillä levyillä julkaistuja kappaleita sekä uuden kappaleen ”Flawed”. Albumin nimeksi tuli sama kuin ensimmäisen levyn nimi, *[[Innocent Eyes (Delta Goodremin kokoelma-albumi)|Innocent Eyes]]*, mutta levyllä oli mukana myös muutamia *Mistaken Identity* -albumin kappaleita. 

Goodremin albumi *[[Delta (albumi)|Delta]]* julkaistiin Australiassa lokakuussa 2007. Ensimmäinen single albumilta oli ”In This Life”. Albumin jälkeen Goodrem teki konserttikiertueen, jonka esityksiä julkaistiin vuonna 2009 DVD:llä *Believe Again Tour*.

Goodrem toimi *The Voice of Australia* -musiikkiohjelmassa tuomarina alkuvuodesta 2012. Hän julkaisi albumin *Child of the Universe* saman vuoden lokakuussa ja joululauluja sisältävän EP:n *Christmas* joulukuussa. Vuonna 2013 Goodrem juhlisti *Innocent Eyes* -albumin ilmestymisestä kulunutta 10 vuotta levyttämällä albumin uudelleen akustisesti. Akustisen version nimi on *Innocent Eyes: Ten Year Anniversary Acoustic Edition*. 

Marraskuussa 2013 Goodrem ilmoitti, ettei palaa The Voice of Australia -ohjelmaan. Hän alkaa sen sijaan toimia tuomarina Australian *The Voice Kids* -ohjelmassa.

Goodrem edustaa Australiaa Eurovision laulukilpailussa 2026 kappaleella ”Eclipse”.

## Yksityiselämä
Goodrem oli kihloissa irlantilaisen poplaulaja Brian McFaddenin kanssa. He ovat levyttäneet yhdessä duetot ”Almost Here” ja ”Hollow No More”. Goodrem ja McFadden purkivat kihlauksensa vuonna 2011. Goodrem seurusteli eron jälkeen Nick Jonasin kanssa, mutta pari erosi alkuvuodesta 2012.

## Diskografia
### Albumit
* *[[Innocent Eyes (Delta Goodremin albumi)|Innocent Eyes]]* (2003)
* *[[Mistaken Identity]]* (2004)
* *[[Delta (albumi)|Delta]]* (2007)
* *Child of the Universe* (2012)
* *Innocent Eyes: Ten Year Anniversary Acoustic Edition* (2013)

### Kokoelmat
* *[[Innocent Eyes (Delta Goodremin kokoelma-albumi)|Innocent Eyes]]* (2006) (Japanissa julkaistu kokoelmalevy)

### EP:t
* *Christmas* (2012)

### Singlet
* *I Don't Care* (2001)
* *Born to Try* (2002)
* *Lost Without You* (2002)
* *Innocent Eyes* (2003)
* *Not Me, Not I* (2003)
* *Predictable* (2003)
* *Throw It Away* (promo) (2004)
* *Out Of The Blue* (2004)
* *Mistaken Identity* (2005)
* *Almost Here* (ft. Brian McFadden) (2005)
* *A Little Too Late* (2005)
* *Be Strong* (2005)
* *Flawed* (Japani) (2006)
* *Together We Are One* (2006)
* *In This Life* (2007)
* *Believe Again* (2007)
* *You Will Only Break My Heart* (2008)
* *I Can't Break It To My Heart* (2008)
* *Mistakes* (Brian McFadden ft. Delta Goodrem) (2010)
* *I'm Not Ready* (Michael Bolton ft. Delta Goodrem) (2011)
* *Sitting on Top of the World* (2012)
* *Dancing with a Broken Heart* (2012)
* *Wish You Were Here* (2012)
* *Heart Hypnotic* (2013)
* *Bayini* (Geoffrey Gurrumul Yunupingu ft. Delta Goodrem) (2013)
* *Steppin' Out With My Baby* (Tony Bennett ft. Delta Goodrem) (2013)

### DVD:t
* *[[Delta (DVD)|Delta / Innocent Eyes]]* (2003)
* *Visualize Tour* (2005)
* *Believe Again: Australian Tour 2009* (2009)

## Filmografia
### Elokuvat
* *Hating Alison Ashley* (2005) - Alison Ashley 

### Televisio
* *A Country Practice* (1993) - Georgina Bailey (1 jakso)
* *Hey Dad...* (1993) - Cynthia Broadhurst (1 jakso)
* *Police Rescue* (1995) - Shopie Harris (1 jakso)
* *[[Neighbours]]* (2002–2005) - Nina Tucker (vakituinen rooli)
* *Aloha Havaiji* (2005) - Taylor Ward (2 jaksoa)

## Lähteet
* http://www.whosdatedwho.com/tpx_2892/delta-goodrem/

### Viitteet

## Aiheesta muualla

* Delta Goodremin viralliset kotisivut
* Delta Forums – virallinen foorumi 
* 
*